DRUŠTVENIM mrežama širi se video biciklista koji se u Zagrebu svom silinom zaletio u jato golubova.

Muškarac se u golubove zaletio na glavnom zagrebačkom trgu, a aktivisti za zaštitu životinja tvrde da ih je pritom nekoliko usmrtio i teško ozlijedio.

Animalex - Udruga za pravnu zaštitu životinja danas poslijepodne je na svojim službenim stranicama objavila dramatičan apel. Kako su napisali, dobili su dojavu da je biciklist jučer, 2. travnja, biciklom prošao kroz hrpu golubova i na desetke ih ubio i teško ozlijedio.

Dojavu su potkrijepili i snimkom koju su objavili Prijatelji životinja.

Napominjemo da bi video za neke mogao biti uznemirujući.

Zamolili su da im svi koji prepoznaju biciklista dojave njegove podatke kako bi ih, skupa sa snimkom, proslijedili policiji.

Objavu Animalexa prenosimo u cijelosti.

Tekst se nastavlja ispod oglasa

Udruga za zaštitu životinja: Javite nam ime gospodina koji je ubio desetke golubova

"Ukoliko netko prepoznaje gospodina na biciklu, molim da nam javite podatke koje ćemo zajedno sa snimkom proslijediti policiji.

Vaše ime nas ne zanima, samo od gospodina koji je jučer 2. travnja 2019. biciklom prošao kroz hrpu golubova, na desetke ih ubio i teško ozlijedio.

Žao nam je da niti jedan dan ne može proći normalno. Ali i dalje vjerujemo da se pozitivne promjene ipak događaju.

Ne pitajte se zašto...toga će uvijek biti. Bitno je da ubuduće ovakvih situacija bude sve manje.

Opet ponavljam, bez vaše pomoći ne bismo mogli ništa. Vi ste ti koji nam puno pomažete, prepoznajete počinitelje, primjećujete nepravilnosti, reagirate i podržavate nas.

Hvala vam, vaš ANIMALEX tim", objavili su na svojoj Facebook stranici.